Venus Williams

Venus Ebony Starr Williams (lahir 17 Jun 1980) ialah seorang mantan pemain tenis tunggal wanita No. 1 dunia berketurnan Afro-Amerika. Beliau ialah anak kandung Richard dan Oracene Williams dan kakak juara tenis antarabangsa, Serena Williams.
  
Beliau mula menceburi tenis pro pada Oktober 1994 dan meraih kedudukan no. 1 dunia untuk pertama kalinya pada 25 Februari 2002 serta menetap di tempat yang sama dengan adiknya di Florida, Amerika Syarikat.

Beliau telah meraih 22 gelaran Grand Slam yang terdiri daripada tujuh gelaran tunggal, tiga belas gelaran beregu, dan dua gelaran beregu campuran. Tujuh gelaran Grand Slam tunggalnya diterima di Wimbledon (lima kali) dan Terbuka AS (dua kali). Bersama adiknya, Serena, beliau telah memenangi semua kejohanan Grand Slam sebanyai dua kali. Williams juga telah memenangi empat pingat emas Olimpik, satu dari acara perseorangan dan tiga dari acara beregy (yang mana beliau memenangi bersama Serena). Dengan demikian, Venus dan Serena Williams telah memenangi gelaran 'Golden Slam' di acara beregu.

Pada tahun 2011, beliau disahkan menghidap Sindrom Sjögren, satu keadaan antibodi yang menyebabkan rasa kelelahan yang amat luar biasa. Biarpun begitu, Williams tetap bertekad untuk bermain tenis di peringkat profesional.

Grand Slam

Grand Slam Akhir

Tunggal: 14 (7 juara, 7 kalah)

Beregu Wanita: 13 (13 juara, 0 kalah)

Beregu Campuran: 3 (2 juara, 1 kalah)

Rujukan

Pautan luar 

 
 
 
 
 
 
 
 Venus Williams, National Press CLub 2010 

Kelahiran 1980
Orang hidup
Pemain tenis Amerika Syarikat